Moviment Graffitti .td_uid_2_61010cc986614_rand.td-a-rec-img{text-align:left}.td_uid_2_61010cc986614_rand.td-a-rec-img img{margin:0 auto 0 0} Tliet kunsilli lokali, disa' organizzazzjonijiet u numru ta' residenti ta' Pembroke ressqu appell lit-Tribunal tal-Ippjanar (EPRIT) kontra d-deċiżjoni tal-Bord tal-Ippjanar biex jinħareġ permess għall-proġett tad-DB Group fejn qabel kien hemm l-ITS. Fi stqarrija, il-Moviment Graffiti qal li l-appell kien possibbli wara li nġabru €20,000 mingħand il-pubbliku. L-Awtorità tal-Ippjanar kienet tat il-permess lid-DB Group għal żewġ binjiet ta' 17 u 18-il sular, u lukanda ta' 12-il sular fuq art pubblika f'Pembroke li qabel kienet okkupata mill-Istitut għall-Istudji Turistiċi (ITS). Skont il-Moviment Graffiti, apparti li din hija żona residenzjali, il-proġett se jkollu impatti negattivi ħafna fuq siti storiċi u naturali. L-appellanti qed jagħtu diversi raġunijiet għaliex għandu jiġi revokat il-permess. Fl-appell, huma qalu li l-proġett mhux konformi ma' ħafna regolamenti tal-ippjanar. Barra minn hekk, skont l-appellanti, l-istudji li ppreżenta l-iżviluppatur mhumiex kompluti u huma difettużi. L-appellanti żiedu li l-proċess li wassal għad-deċiżjoni tal-Bord tal-Ippjanar kien mimli irregolaritajiet. Id-DB Group oriġinarjament ingħata l-permess fl-2018, iżda dan ġie mħassar wara l-azzjonijiet legali li ttieħdu fl-istess sena. Il-Moviment Graffiti stqarr li l-koperazzjoni tal-pubbliku fil-ġbir tal-fondi ppermettiet li l-appellanti jieħdu l-azzjoni legali meħtieġa biex possibilment il-permess jerġa' jiġi revokat. Fix-xhur li għaddew diġà tressaq appell kontra d-deċiżjoni tal-Awtorità tal-Ambjent u r-Riżorsi (ERA) li approvat l-Assessjar tal-Impatt Ambjentali (EIA) tal-proġett. L-appell tressaq minn dawn l-entitajiet: Il-Kunsill Lokali ta' Pembroke Il-Kunsill Lokali ta' San Ġiljan Il-Kunsill Lokali tas-Swieqi ACT Malta Din l-Art Ħelwa Flimkien għal Ambjent Aħjar Friends of the Earth Malta Moviment Graffitti Nature Trust Malta Rota Sustainable Built Environment Malta The Archaeological Society Malta Għaxar residenti ta' Pembroke u s-Swieqi Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61010cc9868df_rand.td-a-rec-img{text-align:left}.td_uid_3_61010cc9868df_rand.td-a-rec-img img{margin:0 auto 0 0}